钦定古今图书集成/明伦汇编/官常典/第353卷 > 陈鉴
## 钦定古今图书集成/明伦汇编/官常典/第353卷 > 陈鉴

按《明外史》本传：“‘鉴字贞明，高安人。宣德二年进士，授
行人。正统中擢御史，厉风节，出按顺天，言京师风俗
浇漓，其故有五：一、事佛过甚，二、营丧破家，三服食丽
靡，四、优倡为蠹，五、博塞成风’。章下礼部，格不行，改按
贵州。麓川贼思机发，自大军再征穷窜，屡上书哀诉，
乞宥罪通贡。王振不许，复大举远征。时云贵军民疲”
敝，苗乘机煽动，闽、浙间盗贼亦发，举朝皆知其不可
惩球祸，无争者。鉴抗章言：“贼酋远遁，不为边患。宜专
责云南守臣相机剿灭，无远劳禁旅。”振大怒，欲困之。
改鉴云南参议，使赴腾冲招贼。怒未已，摭鉴为巡按
时，尝请四川播州安抚司改隶贵州，以为鉴罪，令兵
部劾之。逮下吏，论死系狱。景帝嗣位，乃得赦。寻授河
南参议，致仕归，卒。